**IEPIRKUMA LĪGUMS NR. 7.7/126/2018**

|  |  |
| --- | --- |
| Siguldā, | *Datums skatāms laika zīmogā* |

**Dabas aizsardzības pārvalde** (turpmāk – Pasūtītājs), tās ģenerāldirektora Jura Jātnieka personā, kurš darbojas uz nolikuma pamata, no vienas puses,

un

**Latvijas Ornitoloģijas biedrība** (turpmāk – Izpildītājs), tās valdes priekšsēdētāja Viestura Ķerus personā, kurš darbojas uz statūtu pamata, no otras puses,

(turpmāk abi kopā – puses)

pamatojoties uz Pasūtītāja publiskā iepirkuma “Dienas putnu fona monitorings (2018.-2020. gads), plēsīgo putnu fona monitorings (2018.-2020. gads) un nakts putnu fona monitorings lauksaimniecības zemēs (2018.-2020. gads)” ar identifikācijas Nr. DAP 2018/3-AK, iepirkuma 3. daļas rezultātiem, noslēdz šādu līgumu (turpmāk – Līgums)

**1. Līguma priekšmets**

Pasūtītājs uzdod un Izpildītājs apņemas līdz 2020. gada 30. novembrim veikt nakts putnu fona monitoringu lauksaimniecības zemēs (turpmāk – Darbs) saskaņā ar tehnisko specifikāciju (1. pielikums) un finanšu piedāvājumu (2. pielikums), kas ir Līguma neatņemama sastāvdaļa.

**2. Līguma darbības termiņš**

Līgums stājas spēkā ar līguma parakstīšanas brīdi un ir spēkā līdz pušu saistību pilnīgai izpildei.

**3. Līguma kopējā summa un norēķinu kārtība**

3.1. Pasūtītājs apņemas samaksāt Izpildītājam par savlaicīgi un Līguma noteikumiem atbilstoši izpildītu Darbu Līguma kopējo summu **57 539,13** **EUR (piecdesmit septiņi tūkstoši pieci simti trīsdesmit deviņi *euro* 13 centi)** saskaņā ar izdevumu tāmi (2. pielikums), kas ir Līguma neatņemama sastāvdaļa, tajā skaitā:

3.1.1. līgumcenu **47 553,00** **EUR (četrdesmit septiņi tūkstoši pieci simti piecdesmit trīs *euro* 00 centu)**;

3.1.2. pievienotās vērtības nodokli 21%, t.i. **9 986,13** **EUR (deviņi tūkstoši deviņi simti astoņdesmit seši *euro* 13 centi,)**.

3.2. Pasūtītājs veic samaksu pa daļām, atbilstoši šādam kalendārajam plānam un iesniedzamajiem darbiem:

| Nr. p.k. | Darba plāns | Iesniedzamais darbs | Līgumcenas daļa bez PVN (EUR) | Līgumcenas daļa ar PVN (EUR) | Izpildes termiņš |
| --- | --- | --- | --- | --- | --- |
| 1. | Datu ievākšana vismaz 30 monitoringa kvadrātos.  | Uzskaišu datubāzes projekts saskaņā ar tehnisko specifikāciju. Sugu novērojumu, uzskaišu maršrutu, punktu un parauglaukumu datnes projekts saskaņā ar tehnisko specifikāciju. | 7 375,00 | 8 923,75 | 31.08.2018. |
| 2. | Monitoringā iegūto datu apkopošana, analīze un interpretācija. | Monitoringa atskaite saskaņā ar tehnisko specifikāciju. | 8 476,00 | 10 255,96 | 30.11.2018. |
| 3. | Datu ievākšana vismaz 30 monitoringa kvadrātos. | Uzskaišu datubāzes projekts saskaņā ar tehnisko specifikāciju. Sugu novērojumu, uzskaišu maršrutu, punktu un parauglaukumu datnes projekts saskaņā ar tehnisko specifikāciju. | 7 375,00 | 8 923,75 | 31.08.2019. |
| 4. | Monitoringā iegūto datu apkopošana, analīze un interpretācija. | Monitoringa atskaite saskaņā ar tehnisko specifikāciju. | 8 476,00 | 10 255,96 | 30.11.2019. |
| 5. | Datu ievākšana vismaz 20 monitoringa kvadrātos. | Uzskaišu datubāzes projekts saskaņā ar tehnisko specifikāciju. Sugu novērojumu, uzskaišu maršrutu, punktu un parauglaukumu datnes projekts saskaņā ar tehnisko specifikāciju. | 7 375,00 | 8 923,75 | 31.08.2020. |
| 6. | Monitoringā iegūto datu apkopošana, analīze un interpretācija. | Monitoringa atskaite saskaņā ar tehnisko specifikāciju. | 8 476,00 | 10 255,96 | 30.11.2020. |
| **10.** | **Kopā** | **47 553,00** | **57 539,13** |  |

3.3. Pasūtītājs veic samaksu 20 (divdesmit) darba dienu laikā pēc katras Darba daļas nodošanas – pieņemšanas akta parakstīšanas un Izpildītāja rēķina saņemšanas, ar pārskaitījumu uz Izpildītāja rēķinā norādīto bankas kontu.

**4. Darba izpildes kārtība**

4.1. Pasūtītājs kontrolē Līguma izpildes gaitu un visā Līguma darbības laikā var pieprasīt no Izpildītāja informāciju par Līguma izpildes gaitu. Izpildītājam ir pienākums sniegt Pasūtītājam šādu informāciju vienas darba dienas laikā.

4.2. Izpildītājs Darba izpildi veic pa daļām, atbilstoši Līguma 3.2. punktā noteiktajam kalendārajam plānam.

4.3. Izpildītājs nodod Pasūtītājam izpildītās Darba daļas ar nodošanas – pieņemšanas aktiem, kurus sagatavo Pasūtītājs. Ja nodošanas – pieņemšanas aktu sagatavo Izpildītājs, tajā iekļauj Pasūtītāja norādīto informāciju.

4.4. Vismaz 10 (desmit) dienas pirms Līguma 3.2. punktā noteiktajā kalendārajā plānā norādītā termiņa Izpildītājs iesniedz Pasūtītājam šajā termiņā izpildīto Darba daļu un visu ar to saistīto dokumentāciju. Pasūtītājs 10 (desmit) dienu laikā no Darba daļas saņemšanas pārbauda tās izpildi atbilstoši Līgumam. Pozitīva vērtējuma gadījumā puses paraksta Darba daļas nodošanas – pieņemšanas aktu.

4.5. Ja pārbaudes gaitā tiek atklāta izpildītā Darba neatbilstība Līguma prasībām, dokumentācijas nepilnības, vai Pasūtītājam ir motivētas iebildes par Darba izpildes gaitu vai kvalitāti, Pasūtītājs sastāda aktu, norādot konstatētos trūkumus un termiņu to novēršanai. Izpildītājs novērš konstatētos trūkumus par saviem līdzekļiem. Konstatēto trūkumu novēršana neizslēdz Izpildītāja pienākumu maksāt līgumsodu, ko norāda Darba daļas nodošanas – pieņemšanas aktā. Trūkumu novēršana nedrīkst kavēt nākamo Darba daļu izpildi.

4.6. Vienlaicīgi ar Darba daļas pieņemšanas – nodošanas akta parakstīšanu, Pasūtītājs iegūst uz to īpašumtiesības kā uz materiālu objektu atbilstoši Latvijas Republikas Civillikumam, un Izpildītājs nodod Pasūtītājam uz neierobežotu laiku visas Izpildītāja mantiskās tiesības uz Darba daļu un visas Autora izņēmuma tiesības attiecībā uz datu bāzes izmantošanu, kuras saskaņā ar Latvijas Republikas Autortiesību likumu Pasūtītājs ir tiesīgs saņemt, kā arī Izpildītājs uz neierobežotu laiku atļauj Pasūtītājam izdarīt jebkādus pārveidojumus, grozījumus un papildinājumus gan pašā Darbā, gan tā nosaukumā.

**5. Garantijas saistības**

5.1. Ja 12 mēnešu laikā pēc darba pieņemšanas Pasūtītājs konstatē trūkumus vai defektus, kurus nebija iespējams konstatēt, pieņemot Darba izpildi parastajā kārtībā, vai rodas citi iebildumi par paveiktā darba kvalitāti, tad Pasūtītājam ir tiesības prasīt, lai Izpildītājs novērš trūkumus.

5.2. Iestājoties Līguma 5.1. punkta noteikumiem, puses 14 dienu laikā abu pušu klātbūtnē sastāda aktu, norādot trūkumu novēršanas termiņu. Ja kāda puse izvairās no akta parakstīšanas, tad aktu noformē ieinteresētā puse vienpusēji, piedaloties trešajai personai.

5.3. Izpildītājs novērš trūkumus par saviem līdzekļiem, ievērojot Līguma 5.2. punktā minētajā aktā norādīto termiņu.

**6. Kārtība, kādā pieļaujama atkāpšanās no Līguma**

6.1. Pasūtītājs ir tiesīgs vienpusēji izbeigt Līgumu:

6.1.1. ja Izpildītājs kavē Līguma 3.2. punktā noteiktajā kalendārajā plānā noteikto Darba daļas izpildes termiņu ilgāk par 1 (vienu) nedēļu;

6.1.2. ja Izpildītājs ir pārkāpis kādu no Līguma noteikumiem, iepriekš nosūtot Izpildītājam rakstveida brīdinājumu. Ja 7 dienu laikā pēc brīdinājuma saņemšanas Izpildījis nav izpildījis savas saistības, Pasūtītājs ir tiesīgs izbeigt Līgumu, par to rakstveidā paziņojot Izpildītājam.

6.2. Izpildītājs ir tiesīgs vienpusēji izbeigt Līgumu, ja Pasūtītājs kavē izpildītā Darba apmaksu ilgāk par 3 (trim) nedēļām, iepriekš nosūtot Pasūtītājam rakstveida brīdinājumu. Ja 7 dienu laikā pēc brīdinājuma nosūtīšanas Pasūtītājs nav izpildījis savas saistības, Izpildītājs ir tiesīgs rakstveidā paziņot Pasūtītājam par līguma laušanu un pieprasīt samaksu par paveikto darbu.

6.3. Izmaiņas Darba apmaksā, kas saistītas ar Darba finansējuma samazinājumu (valsts budžeta apropriāciju) neatkarīgi no Pasūtītāja un Izpildītāja, noformē ar atsevišķu pušu vienošanos. Ja Pasūtītājs nevar vienoties ar Izpildītāju un noslēgt šādu vienošanos, tad Pasūtītājs ir tiesīgs vienpusēji izbeigt Līgumu bez jebkādu soda sankciju piemērošanas no Izpildītāja puses. Norēķinus veic par faktiski paveikto Darbu Līguma izbeigšanas brīdī.

**7. Pušu atbildība, nepārvarami apstākļi**

7.1. Puses ir atbildīgas par Līgumā noteikto saistību pilnīgu izpildi atbilstoši Līgumam.

7.2. Puses ir atbildīgas par visiem zaudējumiem, kurus tās darbības vai bezdarbības dēļ ir cietusi otra puse.

7.3. Puses nav atbildīgas par daļēju vai pilnīgu Līgumā noteikto saistību neizpildi, ko izraisa nepārvarami apstākļi, kuri nevarēja tikt paredzēti un ir iestājušies no pusēm neatkarīgu iemeslu dēļ.

7.4. Puse, kura nevar izpildīt savas Līgumā noteiktās saistības nepārvaramu apstākļu dēļ, 5 (piecu) dienu laikā informē par tiem otru pusi. Saistību izpildes laiks tiek pagarināts par periodu, kurā pastāv nepārvarami apstākļi.

7.5. Mainoties normatīvo aktu prasībām, kas skar Līguma izpildi, puses pārskata Līguma nosacījumus un vienojas par tālāko to izpildi.

7.6. Ja Izpildītājs kavē Līguma 3.2. punktā noteiktajā kalendārajā plānā norādīto termiņu, Izpildītājs maksā Pasūtītājam līgumsodu 0,3% apmērā no attiecīgās Darba daļas summas par katru nokavēto dienu, bet ne vairāk kā 10% no Līguma 3.1. punktā noteiktās Līguma kopējās summas. Šī līgumsoda samaksa neatbrīvo Izpildītāju no saistību izpildes.

7.7. Līguma 6.1. punktā noteiktajā Līguma vienpusējas izbeigšanas gadījumā Izpildītājam ir pienākums maksāt Pasūtītājam līgumsodu 10 % apmērā no Līguma 3.1. punktā noteiktās Līguma kopējās summas.

7.8. Ja Pasūtītājs nepilda līgumsaistības par darbu samaksas un norēķinu kārtību, tas maksā nokavējuma procentus 0,3% apmērā no savlaicīgi nesamaksātās summas par katru nokavēto dienu, bet ne vairāk kā 10% no savlaicīgi nesamaksātās summas.

7.9. Ja Izpildītājam jāmaksā līgumsods, puses, parakstot Darba daļas nodošanas – pieņemšanas aktu, norāda līgumsoda apjomu, un Pasūtītājs vienpusēji ietur līgumsodu no summas, kuru Pasūtītājam jāmaksā Izpildītājam.

7.10. Ja Pasūtītājam jāmaksā nokavējuma procenti, Izpildītājs iesniedz Pasūtītājam iesniegumu ar nokavējuma procentu aprēķinu, kā arī iekļauj nokavējuma procentu summu rēķinā.

7.11. Līgumsoda samaksa neatbrīvo Izpildītāju no zaudējumu, ja tādi Pasūtītājam radušies Izpildītāja rīcības dēļ, atlīdzināšanas pienākuma.

7.12. Līguma 4.5. punktā minētā akta parakstīšana neietekmē Izpildītāja pienākumu maksāt līgumsodu saskaņā ar Līgumu līdz saistību izpildes vai Līguma izbeigšanas brīdim.

**8. Citi noteikumi**

8.1. Pusēm ir tiesības vienoties par nebūtiskiem Līguma grozījumiem, ciktāl tie nav pretrunā ar publisko iepirkumu normatīvajiem aktiem. Šādus Līguma grozījumus noformē rakstiski, un tie stājas spēkā pēc tam, kad tos parakstījušas abas puses. Tos pievieno Līgumam un tie kļūst par Līguma neatņemamu sastāvdaļu.

8.2. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste veicama Publisko iepirkumu likuma 62. pantā noteiktā kārtībā.

8.3. Pušu pārstāvji Līguma izpildes kontrolē:

8.3.1. Pasūtītāja pārstāvis, t.sk. ar tiesībām parakstīt Darba (vai Darba daļu) pieņemšanas – nodošanas aktu (-s), ir Gita Strode, tālrunis – 29455010, e-pasts: gita.strode@daba.gov.lv;

8.3.1. Izpildītāja pārstāvis ir Viesturs Ķerus, tālrunis – 29459742, e-pasts: viesturs@lob.lv.

8.4. Starp pusēm radušos strīdus puses risina pārrunu ceļā. Ja puses nevar vienoties, strīdu izšķir tiesā Latvijas Republikas normatīvajos aktos paredzētajā kārtībā.

8.5. Finansējums paredzēts no valsts budžeta programmas, apakšprogrammas 24.08.00 “Nacionālo parku darbības nodrošināšana”.

8.6. Līgums iztulkojams saskaņā ar Latvijas Republikā spēkā esošajiem tiesību aktiem.

8.7. Līgums sastādīts 2 (divos) eksemplāros, no kuriem viens glabājas pie Pasūtītāja, viens – pie Izpildītāja.

**9. Pušu juridiskās adreses un norēķinu konti**

|  |  |
| --- | --- |
| **Pasūtītājs:****Dabas aizsardzības pārvalde**Nod. maks. reģ. nr.: 90009099027Adrese: Baznīcas iela 7, Sigulda,Siguldas nov., LV-2150Norēķinu konts: LV75TREL2210650029000Bankas rekvizīti: Valsts kase, TRELLV22**Ģenerāldirektors**Juris Jātnieks | **Izpildītājs:****Latvijas Ornitoloģijas biedrība**Reģ. Nr. 40008002230Adrese: Skolas iela 3, Rīga, LV-1010Norēķinu konts: LV34HABA000140J035491 Bankas rekvizīti: Swedbank, HABALV22**Valdes priekšsēdētājs**Viesturs Ķerus |
| **Pasūtītāja pārstāvis** |  |
| Dabas aizsardzības departamenta direktoreGita Strode, mob. tālr. 29455010 |  |

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU